
NUOMONĖ
Žuvininkystės komitetas ragina atsakingą Biudžeto kontrolės komitetą į savo pasiūlymą dėl rezoliucijos įtraukti toliau pateikiamą tekstą:
1.	atkreipia dėmesį į Audito Rūmų ataskaitą dėl Europos žuvininkystės kontrolės agentūros (toliau – Agentūra) 2024 finansinių metų metinių finansinių ataskaitų, Agentūros metinę 2024 m. veiklos ataskaitą ir Agentūros administracinės valdybos atliktą tos ataskaitos analizę bei vertinimą;
2.	reiškia pasitenkinimą dėl Audito Rūmų atliktų veiksmų ir dėl Audito Rūmų pareiškimo, kad 2024 m. gruodžio 31 d. pasibaigusių finansinių metų Agentūros finansinės ataskaitos atitinka Sąjungos finansinį reglamentą ir Komisijos apskaitos pareigūno priimtas apskaitos taisykles; atkreipia dėmesį į Audito Rūmų pastabas dėl valdymo ir kontrolės sistemų ir pakartotinio į kitą laikotarpį perkeltų lėšų naudojimo; palankiai vertina Agentūros paaiškinimus ir jos įsipareigojimą spręsti šiuos klausimus; 
3.	pažymi, kad 2024 m. Agentūra gavo 30,58 mln. EUR įnašą iš Sąjungos bendrojo biudžeto, t. y. 1,61 proc. daugiau, palyginti su 2023 m.; patvirtinus taisomąjį biudžetą, Agentūros gautas galutinis bendrojo biudžeto įnašas sudarė 30,79 mln. EUR, t. y. buvo 2,31 proc. didesnis, palyginti su 2023 m.; atkreipia dėmesį į tai, kad tiek Agentūros metinis biudžetas, tiek personalas yra vieni mažiausių, palyginti su kitomis Sąjungos agentūromis; pabrėžia, kad tuo tarpu Agentūros veikla suintensyvėjo, ypač jos pastangos kovoti su NNN žvejyba ir jos poveikiu žuvų išteklių tvarumui, Sąjungos ir jos atokiausių regionų ekonomikai, suverenitetui ir saugumui;
4.	pabrėžia, kad Agentūra gavo kitų pajamų, kurių vertė – 1,23 mln. EUR, todėl bendros Agentūros pajamos sudarė 32,02 mln. EUR;
5.	pripažįsta, kad 2024 finansiniais metais Agentūra sugebėjo įgyvendinti 99,5 proc. savo metinės darbo programos, palyginti su 98 proc. 2023 m.; pažymi, kad Agentūra sugebėjo vykdyti savo operacijas ir biudžetą, kaip planuota; palankiai vertina tai, kad Agentūros biudžeto įvykdymo buvo 100 proc. įsipareigojimų atveju ir 76,6 proc. – mokėjimų atveju, t. y. 4 proc. didesnis, palyginti su 2023 m.; pažymi, kad, atsižvelgiant į asignuotąsias pajamas, Agentūra įvykdė 92,3 proc. įsipareigojimų ir 76,9 proc. mokėjimų; mano, kad toks viešųjų lėšų panaudojimo ir veiksmingumo lygis yra gero valdymo pavyzdys, kuriuo turėtų sekti kitos ES agentūros, ypač laikotarpiu, kai pirmenybė turi būti teikiama biudžetinei drausmei ir atsakingam lėšų naudojimui;
[bookmark: _Hlk220419949]6.	primena, kad Sąjunga taiko neteisėtos, nedeklaruojamos ir nereglamentuojamos (NNN) žvejybos visiško netoleravimo požiūrį ir kad Agentūrai tenka esminis vaidmuo kovojant su NNN žvejyba, ir kad Agentūra prisideda įgyvendinant bendrą žuvininkystės politiką (BŽP); atsižvelgdamas į tai apgailestauja dėl to, kad pasibaigus preliminariosios sutarties galiojimui ir vėluojant sudaryti bendrų viešųjų pirkimų sutartį su FRONTEX nebuvo galima frachtuoti fiksuotojo sparno orlaivių; įspėja, kad, nesant galimybės pasinaudoti minėtais orlaiviais, ribojami realūs Agentūros veiklos pajėgumai veiksmingai kovoti su NNN žvejyba; ragina persvarstyti šias procedūras, kad būtų išvengta trikdžių, dėl kurių Europos vandenyse galėtų būti vykdoma neteisėta žvejybos veikla; pažymi, kad jūrinių patrulinių laivų frachtavimo išlaidos sumažėjo 2,5 proc.;
7.	pabrėžia, kad, nepaisant dedamų pastangų, NNN žvejyba tebėra rimta problema ES vandenyse, iškreipianti konkurencingumą, kenkianti žuvų išteklių tvarumui ir kelianti grėsmę ES žvejybos sektoriaus ir pakrančių bendruomenių ekonominiam gyvybingumui; pabrėžia, kad reikia skubiai stiprinti oro ir jūrų priežiūros ir stebėjimo pajėgumus, užtikrinti veiksmingas ir proporcingas kontrolės ir inspektavimo sistemas, taip pat teikti tikslinę paramą ir mokymus nacionalinėms valdžios institucijoms ir vietos pakrančių bendruomenėms, kad būtų galima veiksmingai nustatyti NNN veiklą ES vandenyse, užkirsti jai kelią ir su ja kovoti;
8.	pabrėžia, kad Agentūrai svarbu remtis išoriniais pajamų šaltiniais, siekiant užsitikrinti lėšų, kad ji galėtų įgyvendinti teisės aktais nustatytus tikslus;
9.	primena, kad už žvejybos veiklos kontrolę visų pirma atsakingos valstybės narės, o Agentūros užduotys apsiriboja pagalba, koordinavimu ir paramos teikimu valstybėms narėms šioje srityje; ypač pabrėžia, jog, siekiant garantuoti vienodas sąlygas ir lygybę kontrolės srityje, svarbu, kad Agentūra prisidėtų prie kontrolės suderinimo užtikrinant vienodą, nuspėjamą ir skaidrią priežiūrą, vengiant skirtingo aiškinimo valstybėse narėse, dėl kurio gali atsirasti nevienodas požiūris; akcentuoja, kad nepakankama žvejybos veiklos kontrolė neturi būti kompensuojama didesne papildoma našta veiklos vykdytojams arba dėl to neturi būti parandamos vienodos sąlygos;
10.	pabrėžia, kad dėl neseniai priimto peržiūrėto Žuvininkystės kontrolės reglamento padidėjo Agentūros darbo krūvis, visų pirma kalbant apie darbą, vykdomą siekiant sudaryti sąlygas labiau suderintam taisyklių taikymui valstybėse narėse; pabrėžia, kad didesni įsipareigojimai neturint pakankamai išteklių tai padaryti pakenktų Agentūros gebėjimui vykdyti svarbias užduotis; 
[bookmark: _Hlk219831144]11.	ragina Komisiją bendradarbiauti su Agentūra rengiant deleguotuosius ir įgyvendinimo aktus dėl neseniai priimto Žuvininkystės kontrolės reglamento ir su jos veikla susijusių reglamentų; primena, kad reikia padėti sektoriui įgyvendinti šią sistemą parengiant projektus, kuriais žuvininkystės sektoriaus suinteresuotiesiems subjektams ir administracijoms būtų padedama pereiti prie skaitmeninių priemonių ir atnaujinti taisykles;
12.	todėl pabrėžia, kad Agentūrai būtina užtikrinti atitinkamus, atsižvelgiant į pavestas užduotis ir vykdytiną veiklą, finansinius ir žmogiškuosius išteklius, ir kad turi būti vengiama bet kokio papildomo spaudimo darbuotojų veiklai ir jų darbo sąlygų kokybei; ragina Agentūrą ir toliau stengtis užtikrinti optimalų jai skirtų asignavimų panaudojimą;
13.	ragina Agentūrą padėti valstybėms narėms stebėti ir nustatyti sunkius pažeidimus, kaip apibrėžta Reglamente (ES) 2023/2842, ypač 90 straipsnio 2 dalies p punkte nurodytus pažeidimus, susijusius su priverčiamuoju darbu; atkreipia dėmesį į tai, kad svarbu ES inspektoriams rengti tinkamus mokymus, susijusius su sunkių pažeidimų stebėsena ir nustatymu;
14.	pažymi, kad 2024 m. Agentūra pranešė apie iš viso 45 734 inspektavimus, t. y. 1,65 proc. daugiau, palyginti su 2023 m.; pabrėžia, kad inspektavimų skaičius padidėjo, ir tai liudija veiksmingesnį išteklių paskirstymą, bet sykiu rodo ir tai, kad visuose ES vandenyse ir toliau būtina veiksminga stebėsena ir vykdymo užtikrinimas; mano, kad 14 proc. išaugęs inspektavimų, susijusių su bent vienu įtariamu pažeidimu, skaičius, palyginti su 2023 m., suteikia vertingų įžvalgų, kaip toliau stiprinti atitiktį ir užtikrinti veiksmingą priežiūrą; pabrėžia, kad Agentūra turėtų išlaikyti intensyvesnę inspektavimo veiklą, kad sustiprintų vykdymo užtikrinimą, apsaugotų žuvų išteklius ir žvejų pragyvenimo šaltinius;
15.	dar kartą patvirtina įsipareigojimą kurti taisyklėmis grindžiamą tarptautinę sistemą ir pabrėžia svarbų Sąjungos vaidmenį įgyvendinant tarpvalstybinio vandenynų valdymo ir diplomatijos iniciatyvą; atsižvelgdamas į tai ir į kovą su NNN žvejyba, pabrėžia, kad Agentūrai tenka svarbus vaidmuo skatinti dažniau ir suderintai taikyti esamas ES kontrolės sistemas, taip pat bendradarbiauti su trečiosiomis šalimis, siekiant prisidėti prie pasaulinės taisyklėmis grindžiamos tvarkos stiprinimo ir, be kita ko, kovoti su neteisėta žvejyba ir užtikrinti, kad būtų gerbiamos žvejybos laivuose dirbančių asmenų žmogaus teisės, įskaitant socialines teises;
16.	pabrėžia, kad taisyklėmis grindžiamos tausios žuvininkystės tarptautinės valdymo sistemos patikimumas taip pat priklauso nuo Sąjungos gebėjimo užtikrinti, kad iš trečiųjų šalių į Europos rinką importuojami žuvininkystės produktai būtų pagaminti laikantis tų pačių reikalavimų, kurie taikomi ES laivynams; įspėja, kad, jei šis koherentiškumas nebus tvirtai užtikrintas, kils nesąžiningos konkurencijos pavojus;
17.	palankiai vertina EŽKA teikiamą paramą Sąjungos darbui regioninėse žuvininkystės valdymo organizacijose ir bendradarbiavimui su ES nepriklausančiomis šalimis siekiant pagerinti atitiktį, vienodas sąlygas ir užtikrinti gebėjimų stiprinimą; pabrėžia itin svarbų Agentūros vaidmenį padedant valstybėms narėms vykdyti Bendrosios Viduržemio jūros žvejybos komisijos (GFCM) nustatytą koordinuotą ribojamos žvejybos rajonų stebėseną;
18.	palankiai vertina tai, kad Agentūra tęsia bendradarbiavimą su Europos sienų ir pakrančių apsaugos agentūra (FRONTEX) ir Europos jūrų saugumo agentūra (EMSA), siekdama padėti nacionalinėms institucijoms atlikti pakrančių apsaugos funkcijas pagal Reglamento (ES) 2019/473 8 straipsnį; mano, kad toks bendradarbiavimas yra geras Sąjungos agentūrų sinergijos pavyzdys, kuris turėtų būti skatinamas ir būti įkvėpimo šaltinis kitose srityse veikiančioms agentūroms; ragina Agentūrą toliau dėti pastangas šia kryptimi;
19.	išreiškia įsitikinimą, kad aktyvesnis Agentūros ir Europos aplinkos agentūros (EAA) bendradarbiavimas, ypač dalijimosi duomenimis srityje, ir jos bendradarbiavimas su Europos kosmoso agentūra (EKA) duoda bendros naudos; atsižvelgdamas į tai, palankiai vertina tai, kad su EAA pasirašytas susitarimo memorandumas, siekiant keistis informacija, žiniomis ir vykdyti bandomuosius projektus jūroje, visų pirma projektą, skirtą jūrą teršiančioms šiukšlėms, įskaitant paliktų ar prarastų žvejybos įrankių stebėjimą, ištraukimą, surinkimą ir perdirbimą atitinkamose jūrų zonose;
20.	atkreipia dėmesį į Agentūros vaidmenį teikiant pajėgumų stiprinimo ir mokymo paslaugas trečiosioms valstybėms ir į itin svarbų Agentūros vaidmenį užtikrinant vienodas sąlygas visoms pakrantės valstybėms;
21.	pažymi, kad, nors NNN žvejyba tebėra rimta problema ES vandenyse, tikslinė parama ir sustiprinti pajėgumai gali pagerinti reikalavimų laikymąsi ir vykdymo užtikrinimą; todėl pabrėžia, kad EŽKA turėtų toliau stiprinti mokymus ir paramą nacionalinėms valdžios institucijoms, inspektoriams ir vietos ES pakrančių bendruomenėms, kad būtų galima geriau nustatyti NNN veiklą, užkirsti jai kelią ir su ja kovoti;
22.	pabrėžia esminį Agentūros vaidmenį skatinant laikytis tarptautinių žuvininkystės taisyklių ir užtikrinant iš tiesų vienodas sąlygas Sąjungai ir visoms pakrantės valstybėms, visų pirma vykdant bendrą ar bendrai valdomą žvejybą; pažymi, kad koordinuotas bendradarbiavimas tiek išorėje, tiek Sąjungoje yra labai svarbus siekiant apsaugoti tausią žuvininkystę, sąžiningą konkurenciją ir ilgalaikį socialinį ir ekonominį mūsų pakrančių regionų gyvybingumą;
23.	pažymi, kad 2024 m. gruodžio 31 d. etatų planas buvo įvykdytas 97 proc.: iš 77 laikinųjų darbuotojų, kurių etatai patvirtinti pagal Sąjungos biudžetą, paskirti 75 laikinieji darbuotojai; atkreipia dėmesį į tai, kad, palyginti su 2023 m., personalo išlaidos padidėjo 6,7 proc.;
24.	atkreipia dėmesį į Agentūros įsipareigojimą užtikrinti vienodas sąlygas visiems darbuotojams ir pasiekti lyčių lygybę visų pareigybių ir atsakomybės lygmenimis; susirūpinęs atkreipia dėmesį į tai, kad moterys ir toliau tik sudaro 39 proc. AD 8 ar aukštesnės kategorijos darbuotojų ir kad nuo 2021 m. padėtis nepasikeitė, nors bendra moterų darbuotojų dalis yra 50 proc.; todėl pažymi, kad reikia dėti daugiau pastangų siekiant lygybės vadovybės lygmeniu; pakartoja savo raginimą Agentūrai įgyvendinti ir stiprinti savo lyčių lygybės strategiją ir įtraukumo politiką;
25.	dar kartą patvirtina savo įsitikinimą, kad dėl nepakankamo finansavimo ir dėl to, kad Komisijos pasiūlyme dėl 2028–2034 m. daugiametės finansinės programos nėra konkrečiai žvejybai ir akvakultūrai skirtų, rezervuotų autonominių lėšų, padidės Agentūros ir valstybių narių konkretaus bendradarbiavimo sunkumai; atkreipia dėmesį į tai, kad pakankamo specialaus finansavimo trūkumas taip pat turėtų didelį neigiamą poveikį ES žvejybos laivynui ir jo gebėjimui užtikrinti, kad būtų laikomasi peržiūrėto Žuvininkystės kontrolės reglamento, todėl gali būti pakenkta reikalingam bendros žuvininkystės politikos įgyvendinimui;
26.	yra susirūpinęs dėl to, kad būsimoje DFP nenumatytos pakankamos ir konkrečios žuvininkystei skirtos lėšos, nes tai pakenks Agentūros gebėjimui remti BŽP įgyvendinimą, visų pirma derinant valstybių narių vykdomą žuvininkystės kontrolę, pakenks kovai su NNN žvejyba ir trukdys užtikrinti vienodas sąlygas tiek tarp ES žvejybos laivynų, tiek tarp ES žvejybos laivynų ir trečiųjų valstybių laivynų; apgailestauja dėl to, kad trūksta pakankamo finansavimo, todėl ragina Komisiją ir valstybes nares kitoje DFP numatyti bent tokias pačias sumas palyginamosiomis kainomis Agentūros biudžetui;
27.	siūlo patvirtinti Agentūros vykdomajai direktorei, kad Agentūros 2024 finansinių metų biudžetas įvykdytas.





<PathFdR>AD\1336056LT.docx</PathFdR>		PE<NoPE>779.547</NoPE><Version>v02-00</Version>
LT	Suvienijusi įvairovę	LT
PE<NoPE>779.547</NoPE><Version>v02-00</Version>	2/3	<PathFdR>AD\1336056LT.docx</PathFdR>
LT
<PathFdR>AD\1336056LT.docx</PathFdR>	1/3	PE<NoPE>779.547</NoPE><Version>v02-00</Version>
		LT

[bookmark: FootprintPageAD]PRIEDAS. GAUTOS INFORMACIJOS DEKLARACIJA
[bookmark: iStart][bookmark: iEnd]<FootprintIntro>Nuomonės referentas, prisiimdamas visą atsakomybę, pareiškia, kad į savo nuomonę neįtraukė jokios interesų grupių atstovų, kuriems taikomas Tarpinstitucinis susitarimas dėl privalomo skaidrumo registro[footnoteRef:1],arba trečiųjų šalių valdžios institucijų, įskaitant jų diplomatines atstovybes ir ambasadas, atstovų, kurie turi būti įtraukti į šį priedą pagal Darbo tvarkos taisyklių I priedo 8 straipsnį.</FootprintIntro> [1:  2021 m. gegužės 20 d. Europos Parlamento, Europos Sąjungos Tarybos ir Europos Komisijos tarpinstitucinis susitarimas dėl privalomo skaidrumo registro (OL L 207, 2021 6 11, p. 1, ELI: http://data.europa.eu/eli/agree_interinstit/2021/611/oj).] 




[bookmark: ProcPageAD]INFORMACIJA APIE PRIĖMIMĄ NUOMONĘ TEIKIANČIAME KOMITETE
	Priėmimo data
	27.1.2026
	
	
	

	Galutinio balsavimo rezultatai
	+:
–:
0:
	21
2
4





[bookmark: RollCallPageAD]GALUTINIS VARDINIS BALSAVIMAS
NUOMONĘ TEIKIANČIAME KOMITETE
	21
	+

	ECR
	Stephen Nikola Bartulica, Nora Junco García, Giuseppe Milazzo, Bert-Jan Ruissen

	PPE
	Carmen Crespo Díaz, Marco Falcone, Isabelle Le Callennec, Francisco José Millán Mon, Jessica Polfjärd, Sander Smit, Željana Zovko

	Renew
	Barry Cowen, Elsi Katainen, Ciaran Mullooly

	S&D
	Sakis Arnaoutoglou, Thomas Bajada, Giuseppe Lupo, André Rodrigues, Eric Sargiacomo

	The Left
	Luke Ming Flanagan

	Verts/ALE
	Ana Miranda Paz



	2
	-

	ESN
	Siegbert Frank Droese

	PfE
	France Jamet



	4
	0

	PfE
	Ton Diepeveen, António Tânger Corrêa

	The Left
	Emma Fourreau

	Verts/ALE
	Isabella Lövin



Sutartiniai ženklai: 
+	:	už
-	:	prieš
0	:	susilaikė

image1.png




